Diari Oficial de la Generalitat Valenciana


Sumari del DOGV 4116, del 29-10-2001 (2001/10628)

ORDRE de 19 d'octubre de 2001, de la Conselleria d'Economia, Hisenda i Ocupació, per la qual s'amplia el termini d'acabament de determinades accions formatives subvencionades a través de l'Ordre de 14 de maig de 2001, de la Conselleria d'Economia, Hisenda i Ocupació, per la qual es determina el Programa de Formació Professional Contínua.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4116

Data del DOGV
:   29-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10324


Data del document
:   19-10-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * formació professional
    * suport econòmic
    * reciclatge professional
    * ajuda a les empreses

ORDRE de 19 d'octubre de 2001, de la Conselleria d'Economia, Hisenda i Ocupació, per la qual s'amplia el termini d'acabament de determinades accions formatives subvencionades a través de l'Ordre de 14 de maig de 2001, de la Conselleria d'Economia, Hisenda i Ocupació, per la qual es determina el Programa de Formació Professional Contínua. [2001/X10413]
  
Amb data 22 de maig de 2001 va ser publicada en el Diari Oficial de la Generalitat Valenciana núm. 4.004, l'Ordre de 14 de maig de 2001, de la Conselleria d'Economia, Hisenda i Ocupació, per la qual es determina el Programa de Formació Professional Contínua i es regula el procediment general per a la concessió d'ajudes durant l'exercici 2001.
  
L'article 17 determina que els cursos es realitzaran durant l'exercici 2001, i hauran de finalitzar com a màxim el 31 d'octubre.
  
Havent valorat les sol·licituds formulades per les entitats, han sigut dictades les resolucions procedents i s'ha constatat que algunes notificacions de resolució de concessió de subvencions s'han efectuat després del 30 de setembre de 2001. Atesa la duració de les accions formatives subvencionades, seria de difícil compliment per a les entitats impartir-les; per tot això, es considera convenient ampliar per a aquelles entitats el termini d'acabament dels citats cursos.
  
En virtut de les facultats que em confereix la Llei 5/1983, de Govern Valencià, i el Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article únic
  
El termini d'acabament d'accions formatives fixat en l'article 17 de l'Ordre de 14 de maig de 2001, de la Conselleria d'Economia, Hisenda i Ocupació, per la qual es determina el Programa de Formació Professional Contínua, serà com a màxim fins al dia 15 de novembre de 2001 exclusivament per a aquelles entitats a les quals s'haja notificat la resolució de concessió de subvenció a partir del dia 1 d'octubre de 2001.
  
DISPOSICIÓ FINAL
  
Aquesta ordre entrarà en vigor a partir de l'endemà de la publicació en el Diari Oficial de la Generalitat Valenciana.
  
València, 19 d'octubre de 2001
  
El conseller d'Economia, Hisenda i Ocupació,